Garrafa - Biquipedia, a enziclopedia libre

# Garrafa

### De Biquipedia

Tres garrafas (aprox. 25 litros cadaguna), con canasta e collera, collera només, e sola ra zaguera.

Una garrafa ye un rezipient ta guardar u transportar o resultato d'una decantazión de liquidos, es cuals pueden contener sedimentos (como en o bino). O liquido de bel'altro rezipient se decanta aintro d'a garrafa ta separar-ne un bolumen més chicot de liquido, que contien o sedimento, d'o bolumen més gran que marcha ent'aintre d'a garrafa e ye libre d'ixe sedimento. En o prozeso, o sedimento remane en o rezipient orichinal e ro liquido se transfiere ent'a garrafa.

Tammién s'empregan bersions més chicotas, d'a garrafa, més fázils de manillar, ta serbir o bino u l'augua en a mesa. As garrafas chicotas d'ixa mena se dizen garrafons.

As garrafas se feban de beire bufato, á sobent de beire plomato ta dar-les a color, e con grandarias dibersas. En l'Alto Aragón gosaban á tener o cuerpo cuasi esferico per baixo d'o cuello, e con només que ra cara inferior mica més planeta, ta mirar-se de fer que s'aguantasen dreitas, por més que yera regular de ficar-las en canastas espezials de bimbre fetas á profeso, as cuals teneban asas ta poder-las alzar e transportar. Tammién, ta pribar que no se chirasen e decantasen en bailar aintro d'a canasta (per estar tan esfericas) se-les meteba una collera (de bimbre tammién) que enchascata á l'alto d'o cuello las aguantaba dreitas en contaurtar-se con as superfizies interiors d'a canasta.

Un garrafón de 4 u 5 litros.

A decantazión que se feba en transferir o bino d'as cubas e tonelos ent'as garrafas ye, per un regular, de firme benefizio ta l'esprito. Diz que no toz es binos prezisan de decantar-se, anque ra oxichenazión que prenen en pasar-se d'una garrafa ent'altra u meter-se o chorro d'a cuba ye sobrebuen impulso ta l'amilloramiento d'o bino que reposa. O buen prozeso de decantazión implica ra caita d'o brebache eslizando-se per as parez d'a garrafa, pos asinas se dixa ra fermentera en o beire e reparte millor as componentes que le dan o gusto carauteristico[1].

## [editar] Referenzias

1. ↑ (en) Articlo en a fanzina Scientific American sobre ra decantazión d'o bino.

## [editar] Enrastres externos

- Se beigan as imachens de Commons sobre garrafas e garrafons.

Categoría: Rezipients

##### Views

- Articlo
- Descusión
- Bersión autual

##### Mirar

##### En atras luengas

- Deutsch
- English
- Français
- Magyar
- Nederlands
- ‪Norsk (bokmål)‬
- Polski
- Português
- Русский
- Svenska